สมเด็จพระราชาธิบดีเตาฟาอาเฮา ตูโปอูที่ 4 แห่งตองงา

**สมเด็จพระราชาธิบดีเตาฟาอาเฮา ตูโปอูที่ 4 แห่งตองงา** (; พระนามจริง: ; 4 กรกฎาคม ค.ศ. 1918 – 10 กันยายน ค.ศ. 2006) เป็นพระมหากษัตริย์ตองงาใน ค.ศ. 1965 จนกระทั่งสวรรคตใน ค.ศ. 2006 พระองค์เป็นพระมหากษัตริย์ตองงาที่สูงที่สุดและน้ำหนักมากที่สุด โดยมีน้ำหนักถึง  และสูงถึง 

## พระชนม์ชีพช่วงต้นและอาชีพ

พระองค์เสด็จพระราชสมภพจากวีเลียมี ตูงี ไมเลฟีฮีกับสมเด็จพระราชินีนาถซาโลเต ตูโปอูที่ 3 พระนามตอนรับบัพติศมาคือ ซีอาโอซี (จอร์จ) เตาฟาอาเฮา ตูโปอูลาฮี แต่ภายหลังเป็นที่รู้จักตามบรรดาศักดิ์ ตูโปอูโตอา ซึ่งได้รับพระราชทานใน ค.ศ. 1935 และภายหลังถือเป็นของมกุฎราชกุมารตองงา

พระองค์ได้รับการศึกษาครั้งแรกที่วิทยาลัยตูโปอู จากนั้นจึงศึกษาต่อที่วิทยาลัยนิววิงตันในประเทศออสเตรเลีย ภายหลังศึกษาด้านกฎหมานที่มหาวิทยาลัยซิดนีย์ขณะพำนักอยู่ที่วิทยาลัยเวสลีย์ การสำเร็จการศึกษาจากมหาวิทยาลัยซิดนีย์ของพระองค์ได้รับการกล่าวขานว่าเป็นชาวตองงาคนแรกที่สำเร็จการศึกษาจากที่นี่

ใน ค.ศ. 1943 สมเด็จพระราชินีนาถซาโลเตทรงแต่งตั้งมกุฎราขกุมารเป็นรัฐมนตรีว่าการกระทรวงศึกษาธิการ ต่อมาได้รับการแต่งตั้งเป็นรัฐมนตรีว่าการกระทรวงสาธารณสุขใน ค.ศ. 1944 และในที่สุดก็ได้ดำรงตำแหน่งนายกรัฐมนตรีตองงาใน ค.ศ. 1949 ขณะเดียวกันก็ดำรงตำแหน่งรัฐมนตรีว่าการกระทรวงเกษตร กระทรวงคมนาคม และกระทรวงการต่างประเทศด้วย ในช่วงที่ดำรงตำแหน่งรัฐมนตรีว่าการกระทรวงศึกษาธิการ พระองค์ทรงริเริ่มการปฏิรูปเพื่อกำหนดมาตรฐานชุดตัวอักษรตองงา และใน ค.ศ. 1959 รัฐบาลของพระองค์ได้อนุมัติการจัดพิมพ์พจนานุกรมสองภาษา ตองงา-อังกฤษ

## รัชสมัย

ตูงีขึ้นครองราชย์ในวันที่ 16 ธันวาคม ค.ศ. 1965 หลังพระราชมารดาสวรรคต พระองค์ยังคงเจรจากับสหราชอาณาจักรต่อไปเพื่อจัดเตรียมการเปลี่ยนผ่านของตองงาไปสู่รัฐอธิปไตยภายในเครือจักรภพ พระราชพิธีบรมราชาภิเษกจัดขึ้นในวันที่ 4 กรกฎาคม ค.ศ. 1967 ตรงกับวันคล้ายวันพระราชสมภพ 49 พรรษา ที่โบสถ์หลวง (royal chapel) ในนูกูอาโลฟา โดยเป็นพิธีที่ผสมผสานประเพณีของนิกายเมทอดิสต์และประเพณีดั้งเดิมของชาวตองงาเข้าด้วยกัน มีบุคคลสำคัญจากนานาชาติเข้าร่วมพระราชพิธีบรมราชาภิเษก เช่น ดยุกแห่งเคนต์ และ Keith Holyoake นายกรัฐมนตรีนิวซีแลนด์

### พระราชกรณียกิจ
ในยุคนั้น พระองค์ยังทรงเป็นกษัตริย์ที่ต้องพัฒนาตองงาที่อยู่ในยุคหัวเลี้ยวหัวต่อให้ได้ อีกทั้งพระองค์ยังมีส่วนสำคัญที่ทำให้ตองงารอดพ้นจากการตกเป็นรัฐในอารักขาของสหราชอาณาจักรได้ ทำให้ตองงาเป็นประเทศเดียวในมหาสมุทรแปซิฟิกใต้ที่ไม่เคยตกเป็นเมืองขึ้นของตะวันตกแม้เพียงครั้งเดียว อีกทั้งพระองค์ยังเป็นชาวคริสต์เวสเลียนที่เคร่งครัดและบำรุงศาสนานี้ในฐานะศาสนาประจำชาติ

## สวรรคต
เมื่อวันที่ 15 สิงหาคม ค.ศ. 2006 เฟเลตี เซเวเล นายกรัฐมนตรีตองงา ขัดจังหวะการออกอากาศทางวิทยุและโทรทัศน์เพื่อประกาศว่าพระมหากษัตริย์ทรงประชวรหนัก และขอให้ประชาชน 104,000 คนบนหมู่เกาะร่วมกันสวดภาวนาแด่พระมหากษัตริย์ของพวกเขา พระองค์สวรรคตในโรงพยาบาลเมอร์ซีในวันที่ 10 กันยายน เวลา 23:34 น. ตามเวลานิวซีแลนด์ โดยมีสมเด็จพระราชินี พระราชธิดาเจ้าหญิงปีโลเลวู และสมาชิกราชวงศ์พระองค์อื่น ๆ อยู่เคียงข้างพระองค์ขณะบรรทม ด้วยรัชสมัยเกือบ 41 ปี ทำให้พระองค์เป็นประมุขแห่งรัฐที่ปกครองนานที่สุดเป็นอันดับ 4 ของโลกในขณะนั้น จอร์จ ตูโปอูที่ 5 พระราชโอรสองค์โต ขึ้นครองราชย์ต่อจากพระองค์

หลังสวรรคต ตองงาเข้าสู่ช่วงไว้อาลัยเป็นเวลา 1 เดือน โดยพระราชวงศ์และราชสำนักจะไว้ทุกข์เป็นเวลาหกเดือน

## ชีวิตส่วนพระองค์และพระราชวงศ์
เตาฟาอาเฮาเป็นนักกีฬาตัวยงในวัยหนุ่ม โดยเล่นรักบี้ เทนนิส คริกเก็ต และพายเรือ และชื่นชมอ็อทโท ฟ็อน บิสมาร์ค พระองค์ยังคงเป็นนักเทศน์ฆราวาสของคริสตจักรฟรีเวสเลียน และในบางสถานการณ์ พระองค์ได้รับอำนาจให้แต่งตั้งประธานคริสตจักรชั่วคราว

พระองค์สมรสกับฮาลาเอวาลู มาตาอาโฮ อาโฮเมเอ (1926–2017) พระญาติห่าง ๆ ในวันที่ 10 มิถุนายน ค.ศ. 1947 ระหว่างพิธีแต่งงานคู่กับเจ้าชายฟาเตเฟฮี ตูอีเปเลฮาเก พระอนุชา ทั้งคู่มีพระราชโอรสธิดา 4 พระองค์:

* สมเด็จพระราชาธิบดีจอร์จ ตูโปอูที่ 5 (; 1948–2012) เป็นที่รู้จักกันดีในช่วงที่พระองค์ดำรงตำแหน่งเป็นรัชทายาทสืบทอดตำแหน่งขุนนางทางสายเลือด ตูโปอูโตอา
* เจ้าหญิงซาโลเต มาฟีเลโอ ปีโลเลวู ตูอีอา (; ประสูติ ค.ศ. 1951)
* เจ้าชายฟาตาเฟฮี อาไลวาฮามามาโอ ตูกูอาโฮ (1954–2004); ถูกถอนฐานันดรศักดิ์หลังสมรสกับสามัญชน ภายหลังได้รับบรรดาศักดิ์ประจำตระกูล มาอาตู ()
* สมเด็จพระราชาธิบดีตูโปอูที่ 6 (; พระราชสมภพ ค.ศ. 1959) เป็นที่รู้จักกันก่อนขึ้นครองราชย์ด้วยบรรดาศักดิ์ประจำตระกูล: อูลูกาลาลา ลาวากา อาตา () หลังจากพระเชษฐาขึ้นครองราชย์ จึงกลายเป็น ตูโปอูโตอา ลาวากา () เนื่องจากพระเชษฐาสวรรคตโดยไม่มีรัชทายาทตามกฎหมาย พระองค์จึงขึ้นครองราชย์ใน ค.ศ. 2012

### น้ำหนัก
ในช่วงหนึ่งเมื่อคริสต์ทศวรรษ 1970 เตาปาอาเฮาเป็นพระมหากษัตริย์ที่มีน้ำหนักมากที่สุดในโลก โดยมีน้ำหนักถึง  ในการเสด็จเยือนประเทศเยอรมนีของพระองค์ รัฐบาลเยอรมันเคยสั่งทำเก้าอี้พิเศษที่สามารถรับน้ำหนักของพระองค์ได้ พระมหากษัตริย์ทรงนำเก้าอี้เหล่านั้นกลับบ้าน โดยทรงถือว่าเป็นของขวัญจากรัฐ พระองค์ยังสูงมาก โดยมีความสูงถึง  Per-Enok Kero ช่างทำรองเท้าชาวสวีเดน รายงานว่าพระองค์ "มีน้ำหนัก 180 กิโลกรัม และสวมฉลองพระบาทที่มีขนาดความยาว 47 และกว้าง 52" ในช่วงคริสต์ทศวรรษ 1990 พระองค์ได้เข้าร่วมโครงการรณรงค์ด้านสุขภาพระดับชาติ และลดน้ำหนักลงได้ถึงหนึ่งในสามของน้ำหนักตัวเดิม ใน ค.ศ. 2003 น้ำหนักของพระองค์ลดลงเหลือ 

## หมายเหตุ

## อ้างอิง

## แหล่งข้อมูลอื่น

* Obituary of Tāufaʻāhau Tupou IV with historical context
* Official announcement of Tāufaʻāhau Tupou IV's passing away
* 
* Website of the Tongan Monarchy
* New Zealand Herald Feature Article
* Recent Visit of HM King Tāufaʻāhau Tupou IV to Hong Kong
* The 1993 Silver Jubilee of Tāufaʻāhau Tupou IV
* Pacific Magazine: Thousands Turn Out For King's Funeral

หมวดหมู่:พระมหากษัตริย์ตองงา
หมวดหมู่:เสียชีวิตจากภาวะหัวใจล้มเหลว
หมวดหมู่:นายกรัฐมนตรีตองงา
หมวดหมู่:พระราชโอรสในสมเด็จพระราชินีนาถ